CELEX: 52019PC0569
Language: ro
Date: 2019-11-05
Title: Propunere modificată de DECIZIE A CONSILIULUI privind încheierea Acordului euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte

COMISIA EUROPEANĂ
            Bruxelles, 5.11.2019
            COM(2019) 569 final
            2012/0324(NLE)
            Propunere modificată de
            DECIZIE A CONSILIULUI
            privind încheierea Acordului euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Acordul euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte, a fost negociat de Comisie conform autorizației primite din partea Consiliului în aprilie 2008. 
            
            
               Acordul a fost semnat la 10 iunie 2013, sub rezerva încheierii sale la o dată ulterioară, în conformitate cu Decizia 2013/398/UE a Consiliului și a reprezentanților guvernelor statelor membre, reuniți în cadrul Consiliului
                  1
               . În ceea ce privește UE, atât Uniunea, cât și statele sale membre sunt părți la acest acord. 
            
            
               Procesul de ratificare a fost finalizat de toate statele membre, cu excepția Republicii Croația. Republica Croația aderă la acord în conformitate cu procedura prevăzută în Actul de aderare anexat la Tratatul de aderare din 5 decembrie 2011, iar protocolul relevant privind aderarea Republicii Croația la acest acord a fost semnat la 19 februarie 2015
                  2
               . 
            
            
               Pentru a ține seama, în special, de intrarea în vigoare a Tratatului de la Lisabona și ca urmare a hotărârii Curții de Justiție a Uniunii Europene din 28 aprilie 2015 în cauza C-28/12, prezenta propunere modifică propunerea inițială a Comisiei [COM(2012)689 final
                  3
               ], care a fost adoptată la 22 noiembrie 2012 și prezentată ulterior Consiliului. Pentru a înlesni examinarea de către Consiliu, textul relevant este prezentat în întregime ca propunere modificată. 
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               
                  Propunerea are ca temei juridic articolul 100 alineatul (2) din Tratatul privind funcționarea Uniunii Europene, coroborat cu articolul 218 alineatul (6) litera (a) punctul (v) și cu articolul 218 alineatul (7). 
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex post/verificări ale adecvării legislației existente
            
            
               Nu se aplică.
            
            
               4.IMPLICAȚII BUGETARE
            
            
               
                  Propunerea nu are implicații asupra bugetului Uniunii.
               
            
            
               5.ALTE ELEMENTE
            
            
               •Rezumatul acordului propus
            
            
               
                  Acordul este compus din partea de bază care cuprinde dispozițiile principale, și din șase anexe: anexa I privind serviciile convenite și rutele specificate; anexa II privind dispozițiile tranzitorii; anexa III conținând o listă a celorlalte state menționate la articolele 3, 4 și 8 din acord și în anexa I; anexa IV referitoare la reglementările privind aviația civilă; anexa V privind frecvențele de bază convenite pentru anumite rute; și anexa VI privind standardele și cerințele de reglementare. 
               
            
            
               2012/0324 (NLE)
            
            
               Propunere modificată de
            
            
               DECIZIE A CONSILIULUI
            
         
         
            
               privind încheierea Acordului euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a) punctul (v) și cu articolul 218 alineatul (7),
            
            
               având în vedere propunerea Comisiei Europene,
            
            
               având în vedere aprobarea Parlamentului European
                  4
               ,
            
            
               întrucât:
            
            
               (1)Acordul euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte, a fost semnat la 10 iunie 2013, sub rezerva încheierii sale la o dată ulterioară, în conformitate cu Decizia 2013/398/UE a Consiliului și a reprezentanților guvernelor statelor membre, reuniți în cadrul Consiliului
                  5
               .
            
            
               (2)Acordul a fost ratificat de toate statele membre, cu excepția Republicii Croația. Republica Croația aderă la acord în conformitate cu procedura prevăzută în Actul de aderare anexat la Tratatul de aderare din 5 decembrie 2011, iar protocolul relevant privind aderarea Republicii Croația la acest acord a fost semnat la 19 februarie 2015
                  6
               .
            
            
               (3)Acordul ar trebui să fie aprobat în numele Uniunii.
            
            
               (4)Acordul ar trebui să fie pus în aplicare în conformitate cu poziția Uniunii, conform căreia teritoriile care au intrat sub administrație israeliană în iunie 1967 nu fac parte din teritoriul Statului Israel.
            
            
               (5)Articolele 4 și 5 din Decizia 2013/398/UE conțin dispoziții privind procesul decizional și reprezentarea, referitoare la diverse aspecte prevăzute în acord. Având în vedere hotărârea Curții de Justiție a Uniunii Europene din 28 aprilie 2015 în cauza C-28/12, aplicarea dispozițiilor în cauză ar trebui să înceteze. Având în vedere tratatele, nu sunt necesare noi dispoziții referitoare la aceste aspecte și nici dispoziții privind obligațiile de informare ale statelor membre, conținute în articolul 6 din decizie. În consecință, articolele 4, 5 și 6 din Decizia 2013/398/UE ar trebui să înceteze să se aplice la data intrării în vigoare a prezentei decizii.
            
            
               ADOPTĂ PREZENTA DECIZIE: 
            
            
               Articolul 1
            
            
               Se aprobă, în numele Uniunii, Acordul euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte
                  7
               .
            
            
               Articolul 2
            
            
               Poziția care urmează să fie luată de Uniune în ceea ce privește deciziile adoptate de comitetul mixt în temeiul articolului 22 din acord, referitoare exclusiv la includerea actelor legislative ale Uniunii în anexa IV (Reglementări privind aviația civilă) la acord, sub rezerva oricăror modificări tehnice necesare, este adoptată de Comisie, după consultarea unui comitet special desemnat de Consiliu.
            
            
               Articolul 3
            
            
               Articolele 4, 5 și 6 din Decizia 2013/398/UE încetează să se aplice la data intrării în vigoare a prezentei decizii.
            
            
               Articolul 4
            
            
               Prezenta decizie intră în vigoare la data adoptării.
            
         
         
            
               Adoptată la Bruxelles,
            
            
               
                     Pentru Consiliu
               
               
                     Președintele
               
               
                     [...]
               
            
         
         
            
                  
                     (1)
                  
                        Decizia 2013/398/UE a Consiliului și a reprezentanților guvernelor statelor membre reuniți în cadrul Consiliului din 20 decembrie 2012 privind semnarea, în numele Uniunii Europene, și aplicarea cu titlu provizoriu a Acordului euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte (JO L 208, 2.8.2013, p. 1–2) 
               
               
                  
                     (2)
                  
                        Decizia (UE) 2015/372 a Consiliului din 8 octombrie 2014 privind semnarea, în numele Uniunii și al statelor sale membre și aplicarea provizorie a unui Protocol de modificare a Acordului euro-mediteraneean privind serviciile aeriene dintre Uniunea Europeană și statele sale membre, pe de o parte și guvernul Statului Israel, pe de altă parte, pentru a se ține seama de aderarea Republicii Croația la Uniunea Europeană (JO L 64, 7.3.2015, p.1-5)
               
               
                  
                     (3)
                  
                        
                  https://eur-lex.europa.eu/legal-content/RO/TXT/HTML/?uri=CELEX:52012PC0689&from=EN
                   
               
               
                  
                     (4)
                  
                        JO C , , p. .
               
               
                  
                     (5)
                  
                        Decizia 2013/398/UE a Consiliului și a reprezentanților guvernelor statelor membre reuniți în cadrul Consiliului din 20 decembrie 2012 privind semnarea, în numele Uniunii Europene, și aplicarea cu titlu provizoriu a Acordului euro-mediteraneean în domeniul aviației între Uniunea Europeană și statele sale membre, pe de o parte, și Guvernul Statului Israel, pe de altă parte (JO L 208, 2.8.2013, p. 1–2)
               
               
                  
                     (6)
                  
                        Decizia (UE) 2015/372 a Consiliului din 8 octombrie 2014 privind semnarea, în numele Uniunii și al statelor sale membre și aplicarea provizorie a unui Protocol de modificare a Acordului euro-mediteraneean privind serviciile aeriene dintre Uniunea Europeană și statele sale membre, pe de o parte și guvernul Statului Israel, pe de altă parte, pentru a se ține seama de aderarea Republicii Croația la Uniunea Europeană (JO L 64, 7.3.2015, p.1-5)
               
               
                  
                     (7)
                  
                        Acordul a fost publicat în JO L 208, 2.8.2013, p. 3, împreună cu decizia privind semnarea acestuia.